Huszonnégy alkotó műveit állították ki a Gárdonyi színházban
kiállítás 2019. 11. 08. 19:38
– Huszonnégy alkotó, ugyanennyi stílus, gondolatiság, érzelemvilág. Így összegezhető a tárlat – monda Teleki Klári művészetpártoló péntek este a Gárdonyi Géza Színházban megnyílt összművészeti kiállítás megnyitóján.
Lőrincz Rebeka (balról) és Tilki Katalin a megnyitón. Fotó: Huszár Márk/Heves Megyei Hírlap
A tárlatnyitón Lőrincz Rebeka – aki fotójával a kiállítók között is ott volt – citerán kísérte Tilki Katalin énekét, adva meg ezzel a hangulatot a változatos művek befogadásához. A házigazda Blaskó Balázs színidirektor köszöntőjében azt emelte ki: örül, hogy fóruma lehet a teátrum a különböző művészeti ágaknak. A tárlat december 9-ig tekinthető meg.